2009R0617 — FI — 01.07.2012 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B NEUVOSTON ASETUS (EY) N:o 617/2009, annettu 13 päivänä heinäkuuta 2009, korkealaatuisen naudanlihan autonomisen tuontitariffikiintiön avaamisesta (EYV L 182, 15.7.2009, p.1)

Muutettu:









▼B

NEUVOSTON ASETUS (EY) N:o 617/2009,

annettu 13 päivänä heinäkuuta 2009,

korkealaatuisen naudanlihan autonomisen tuontitariffikiintiön avaamisesta







EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen, sekä katsoo seuraavaa: (1) Ottaen huomioon, että sopusointuisten kauppasuhteiden kehittäminen kolmansien maiden kanssa on yhteisön edun mukaista, olisi säädettävä korkealaatuisen tuoreen, jäähdytetyn tai jäädytetyn naudanlihan 20 000 tonnin suuruisen yhteisön tuontitariffikiintiön avaamisesta autonomisena toimenpiteenä. (2) Maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22 päivänä lokakuuta 2007 annetun neuvoston asetuksen (EY) N:o 1234/2007 (yhteisiä markkinajärjestelyjä koskeva asetus) ( 1 ) 144 artiklan mukaisesti, ottaen huomioon mainitun asetuksen 4 artiklan, komissio avaa ja hallinnoi tämän asetuksen soveltamisalaan kuuluvien tuotteiden tariffikiintiöitä asetuksen 195 artiklan 2 kohdassa tarkoitettua menettelyä noudattaen annettujen yksityiskohtaisten sääntöjen mukaisesti, sekä katsoo seuraavaa: ON ANTANUT TÄMÄN ASETUKSEN:







1 artikla

▼M1

1. Avataan CN-koodeihin 0201, 0202, 0206 10 95 ja 0206 29 91 kuuluvan korkealaatuisen tuoreen, jäähdytetyn tai jäädytetyn naudanlihan vuotuinen 21 500 tonnin suuruinen tuotepainona ilmaistu unionin tuontitariffikiintiö, jonka järjestysnumero on 09.4449.

▼M1

1 a. Edellä 1 kohdassa tarkoitettu unionin vuotuinen tuontitariffikiintiö korotetaan 1 päivästä elokuuta 2012 alkaen tuotepainona ilmaistuna 48 200 tonniin.

▼B

2. Edellä 1 kohdassa tarkoitettuun kiintiöön sovellettavaksi tuontitulliksi vahvistetaan 0 prosenttia.

3. Kiintiövuosi alkaa 1 päivänä heinäkuuta ja päättyy 30 päivänä kesäkuuta.

▼M1

2 artikla

1. Komissio hallinnoi 1 artiklassa tarkoitettua tuontitariffikiintiötä täytäntöönpanosäädöksin. Nämä täytäntöönpanosäädökset hyväksytään 2 a artiklan 2 kohdassa tarkoitettua tarkastelumenettelyä noudattaen.

2. Komissio voi suspendoida 1 artiklassa tarkoitetun tuontitariffikiintiön soveltamisen kokonaan tai osittain täytäntöönpanosäädöksin, jos Yhdysvallat ei toteuta Yhdysvaltojen ja Euroopan komission välisessä yhteisymmärryspöytäkirjassa ( 2 ) tai Kanada ei toteuta Kanadan hallituksen ja Euroopan komission välisessä yhteisymmärryspöytäkirjassa ( 3 ) suunniteltuja toimenpiteitä. Nämä täytäntöönpanosäädökset hyväksytään 2 a artiklan 2 kohdassa tarkoitettua tarkastelumenettelyä noudattaen.

▼M1

2 a artikla

1. Komissiota avustaa asetuksen (EY) N:o 1234/2007 195 artiklan 1 kohdalla perustettu maatalouden yhteisen markkinajärjestelyn hallintokomitea. Tämä komitea on asetuksessa (EU) N:o 182/2011 ( 4 ) tarkoitettu komitea.

2. Kun viitataan tähän kohtaan, sovelletaan asetuksen (EU) N:o 182/2011 5 artiklaa.

▼B

3 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä elokuuta 2009.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.